stanford-oval/wikipedia huggingface dataset:
Hillaelina Hämäläinen

| Hillaelina Hämäläinen> Henkilötiedot |
| --- | --- |
Koko nimi:  Hillaelina Hämäläinen
Syntynyt: 9. kesäkuuta 1988 (ikä 36)
Kansalaisuus:   Suomi
Lentopalloilija
Lempinimi:  Hiltsu
Pituus:  164 cm
Nyk. joukkue:   LP Viesti LP Salo
Sarja:  Lentopallon Mestaruusliiga
Pelaajaura
Ammattilaisjoukkueet
2002-04 2004–07 2007-13 2013-14 2014-15 2015-16 2016-19 :   Tornion Lentis-88 (1-sarja)   Ploki  Salon Viesti/LP Viesti  Vampulan Urheilijat (1-sarja)  LP Vampula  Orpo  LP Viesti 
Hillaelina Hämäläinen (s. 9. kesäkuuta 1988) on suomalainen lentopalloilija, joka pelaa LP Viesti Salossa Mestaruusliigassa.
Ura

Hämäläinen aloitti uransa Tornion Lentiksessä kaudella 2002–2003 1-sarjassa, jossa hän jatkoi aina kauteen 2004 asti. Tämän jälkeen hän esiintyi uransa ensimmäisen kerran SM-liigassa Pihtiputaan Plokin väreissä kausilla 2004–2007, jonka jälkeen hän siirtyi LP Viesti Salo paitaan kuudeksi kaudeksi voittaen viisi mestaruutta ja yhden pronssin sekä viisi Suomen Cupia. Kaudet 2013-15 Hämäläinen pelasi LP-Vampulan riveissä ollen nostamassa seuraa Mestaruusliigaan. 2015-16 Hämäläinen pelasi Oriveden Ponnistuksessa saavuttaen pronssia. Kaudelle 2016-17 Hämäläinen palasi taas LP Viesti Salo paitaan voittaen sekä mestaruuden että Suomen Cupin.
Hämäläinen nousi helmikuussa 2019 kaikkien aikojen naisten Mestaruusliigan ottelutilastossa kolmanneksi pelattuaan 419:nnen ottelunsa.
Hämäläinen on valittu naisten Mestaruusliigan kauden tähdistöön yhdeksän kertaa eli useammin kuin kukaan muu. Mestaruusliigan kuukauden tähdistöön hänet on valittu 25 kertaa (tilanne 17.3.2019), mikä sekin on ennätys.
Saavutukset

Henkilökohtaiset:
SM-liigan tähdistön libero 2007, 2008, 2009, 2010, 2011, 2012, 2013, 2017, 2019
Paras naisjuniori 2005
Paras naisliigapelaaja 2012
Paras naislentopalloilija 2017
55 A-maaottelua 2008–2019
Joukkueessa:
Suomen Cup-mestaruus 2007, 2008, 2009, 2010, 2011, 2016
SM-kulta 2009, 2010, 2011, 2012, 2013, 2017
SM-hopea 2018
SM-pronssia 2006, 2008, 2016
Héricourt (Haute-Saône)

| Héricourt |
| --- | --- |
 Kunnantalo
 vaakuna
 Héricourt
 Koordinaatit: 47°34′42″N, 6°45′44″E 
Valtio:  Ranska
Alue:  Bourgogne-Franche-Comté
Departementti:  Haute-Saône
Arrondissementti:  Lure
Pinta-ala:  
 – Kokonaispinta-ala:  21,0 km²
Väkiluku (2016):  10 646 
 – Väestötiheys:  506 as./km²
Kunnan numero:  70285
 
 Kunnan kotisivut 
Infobox OKVirheellinen NIMI-arvo: 
Héricourt on kunta itäisessä Ranskassa Haute-Saônen departementissa Bourgogne-Franche-Comtén alueella. Se sijaitsee Lizainejoen varrella, noin 13 kilometriä Belfortin kaupungista lounaaseen. Héricourt on väkiluvultaan Haute-Saônen toiseksi suurin.
1. tammikuuta 2019 tehdyssä kuntaliitoksessa Héricourtin kuntaan liittyi Taveyn kunta.
Héricourtin sijainti lähellä Saksan ja Sveitsin rajaa on tehnyt kaupungista päänäyttämön usealle taistelulle. Ensimmäinen niistä oli Burgundin sotaan liittynyt Héricourtin taistelu vuonna 1474. Taistelussa Burgundin herttuakunta hävisi Sveitsin vanhalle valaliittolle ja sen liittolaisille. Vuosina 1587-1588 alueella käytiin Ranskan uskonsotia. Vuonna 1871 käytiin Lizainen taistelu, joka oli osa Saksan–Ranskan sotaa. Myös toisen maailmansodan tapahtumat tuntuivat kaupungissa.
Kaupunkia puolustamaan on 1100-luvulla rakennettu linna Château d'Héricourt. Myöhemmin 1800-luvulla rakennettiin linnoitus Fort du Mont-Vaudois.
Château d'Héricourt
Fort du Mont-Vaudois
Tunnettuja kuntalaisia

Jean-Jacques Lamboley (1920-1999), kilpapyöräilijä
Aiheesta muualla

Kuvia tai muita tiedostoja aiheesta Héricourt (Haute-Saône) Wikimedia Commonsissa
H’reštšatykin metroasema

| H’reštšatyk (Хрещатик) |
| --- | --- |

 Kiovan metro 
Perustiedot
Metrolinjat:  Svjatošynsko-Brovarska-linja
Sijainti:  50°26′50″N, 30°31′22″E
Paikkakunta:  Kiova, Ukraina
Avattu:  6. marraskuuta 1960
Rakenne
Tyyppi:  tunneliasema
H’reštšatyk (ukr. Хрещатик) on yksi Kiovan metron asemista. Se avattiin 6. marraskuuta 1960.
Aiheesta muualla

Kuvia tai muita tiedostoja aiheesta H’reštšatykin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Teatralna ▷ Akademmistetško |  |  Svjatošynsko-Brovarska-linja |  | Arsenalna ▷ Lisova |
muokkaa wikidataa
Hérculez Gómez

| 0 | 1 | 2 |
| --- | --- | --- |

Henkilötiedot
Koko nimi: Hérculez Gómez
Syntymäaika: 6. huhtikuuta 1982 (ikä 42)
Syntymäpaikka: Los Angeles, Kalifornia, Yhdysvallat
Pelipaikka: hyökkääjä
Pituus: 179 senttimetriä
Junioriseurat
: Cruz Azul
Seurat
| Vuodet | Seura | O (M) |
| 2001 2001 2002 2002 2003−2006 2003 2003 2007−2008 2008−2009 2010 2010− |  Cruz Azul  Águilas Blancas  Durango  San Diego Gauchos  Los Angeles Galaxy  → San Diego Sockers  → Seattle Sounders  Colorado Rapids  Kansas City Wizards  Puebla  Pachuca |  ? (?) 20 (10) ? (?) 17 (17) 53 (16) 10 (5) 17 (1) 33 (6) 34 (1) 15 (10) 1 (0) |
Maajoukkue
| 2007−2013 |  Yhdysvallat | 24 (6) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 6. lokakuuta 2018.
Hérculez Gómez (s. 6. huhtikuuta 1982 Los Angeles, Kalifornia, Yhdysvallat) on meksikolaisamerikkalainen jalkapalloilija, pelipaikaltaan hyökkääjä. Vetäydyttyään kentiltä vuonna 2016 hän on toiminut tv-kommentaattorina.
Seurajoukkueura

Gómez aloitti ammattilaisuransa Meksikon 1. divisioonassa Cruz Azulin joukkueessa vuonna 2001. Hän edusti urallaan useita seuroja, muun muassa Primera División de Méxicossa pelaavaa Pachucaa
Maajoukkueura

Gómez valittiin Yhdysvaltain joukkueeseen vuoden 2007 Copa Américaan. Hän oli ensimmäisen kerran Yhdysvaltain kokoonpanossa Argentiinaa vastaan, muttei päässyt ottelussa kentälle. Ensimmäistä kertaa hän pääsi kentälle Kolumbiaa vastaan.
Toukokuussa 2010 Gómez valittiin edustamaan Yhdysvaltoja MM-kisoihin 2010. Hän teki maalin 4−2 päättyneessä ystävyysottelussa Tšekkiä vastaan. Kesäkuussa 2010 juuri ennen MM-kisoja hän teki maalin 3−1 päättyneessä ottelussa Australiaa vastaan.
Gómez pelasi 24 maaottelua ja teki niissä kuusi maalia vuosina 2007–2013.
Hsieh Su-wei

| Hsieh Su-wei |
| --- | --- |

Henkilötiedot
Syntynyt: 4. tammikuuta 1986 (ikä 38)
Kansalaisuus:   Kiinan Taipei
Tennispelaaja
Pituus:  169 cm
Paino:  57 kg
Kätisyys:  oikea
Ammattilaisena:  2001–
Palkintorahat:  12 498 004 USD
Kaksinpeli
Paras sijoitus:  23. (25.2.2013)
Turnausvoittoja:  3
Voitot/tappiot:  524–345
Grand Slam -turnauksissa
Australian avoimet:  puolivälierät (2021)
Ranskan avoimet:  3. kierros (2017)
Wimbledon:  4. kierros (2018)
Yhdysvaltain avoimet:  2. kierros (2008, 2013, 2018, 2019, 2021)
Nelinpeli
Paras sijoitus:  1. (12.5.2014)
Turnausvoittoja:  32
Voitot/tappiot:  575–289
Grand Slam -turnauksissa
Australian avoimet:  voitto (2024)
Ranskan avoimet:  2 voittoa (2014, 2023)
Wimbledon:  4 voittoa (2013, 2019, 2021, 2023)
Yhdysvaltain avoimet:  välierät (2012, 2023)
Aiheesta muualla
ITF
WTA
Hsieh Su-wei (s. 4. tammikuuta 1986 Kaohsiung, Taiwan) on taiwanilainen tennispelaaja. Parhaimmillaan hän on ollut kaksinpelissä WTA-listan sijalla 23 helmikuussa 2013 ja nelinpelissä ykkössijalla toukokuussa 2014. Hän on voittanut urallaan kolme WTA-turnausta kaksinpelissä ja 32 nelinpelissä. Hän on voittanu nelinpelissä 7 grand slam -turnausta ja sekanelinpelissä vuoden 2024 Australian avoimet.
Tennisura

Vuonna 2008 Hsieh eteni neljännelle kierrokselle Australian avoimissa, jonne hän pääsi mukaan karsintojen kautta. Neljännellä kierroksella hän hävisi maailmanlistan ykköselle, Justine Heninille. Maaliskuussa 2012 Hsieh saavutti ensimmäisen WTA-turnausvoittonsa kaksinpelissä, kun hän voitti Malesian avointen loppuottelussa Petra Martićin. Toisen turnausvoittonsa hän otti Kantonin turnauksessa syyskuussa 2012 voitettuaan loppuottelussa Laura Robsonin. Kolmannen kaksinpelivoittonsa hän saavutti Hiroshimassa syyskuussa 2018, kun hän voitti loppuottelussa Amanda Anisimovan.
Aiheesta muualla

Kuvia tai muita tiedostoja aiheesta Hsieh Su-wei Wikimedia Commonsissa
Hsieh Su-wei WTA:n sivuilla (englanniksi)
Hsieh Su-wei ITF:n sivuilla (englanniksi)
Ingen

Ingen voi tarkoittaa seuraavia:
Ingen, kylä Burenin kunnassa Alankomaissa
Ingen, Ingen Ryuki  (1592–1673), kiinalainen buddhalaismunkki ja runoilija
Juha van Ingen (s. 1963), suomalainen videotaiteilija
Sami van Ingen (s. 1964), suomalainen kuvataiteilija
Ingen, suomalainen rockyhtye
InGen, kuvitteellinen yritys Jurassic Park -elokuvassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ingen”, voi hakea sivunnimihaulla, laajalla sivunnimihaulla tai tekstihaulla.
Hiidenhauta

| Hiidenhauta |
| --- | --- |

Tiedot
Toiminnassa:  2012– 
Tyylilaji:  melodinen black metal
Kotipaikka:  Satakunta, Suomi
Laulukieli:  suomi saame
Jäsenet:  Tuomas Keskimäki,  laulu, sanoitus   Emma Keskimäki,  laulu   Otto Hyvärinen,  kitara   Henri Hakala,  basso   Eetu Ritakorpi,  rummut, lyömäsoitin  
Levy-yhtiö:  Inverse Records 2014–  
Infobox OKNimi-testi OK: 
Hiidenhauta on vuonna 2012 perustettu, melodista black metalia soittava, satakuntalainen yhtye. Yhtyeen perustivat Tuomas Keskimäki yhdessä Emma Keskimäen kanssa. Hiidenhaudan sanoitukset on tehty kalevalamittaan ja ne sisältävät tarinoita kansanperinteestä, historiasta ja luonnosta.
Jäsenet

Tuomas Keskimäki — laulu, sanoitus
Emma Keskimäki – laulu
Otto Hyvärinen – kitara
Eetu Ritakorpi – rummut, lyömäsoitin
Henri Hakala – basso
Jäsenet > Entiset jäsenet

Gastjäle – kosketinsoitin, huilu
Diskografia

EP:t
Surma saapuu suota myöten (2013)
Eikä aurinko valaise (2013)
Studioalbumit
Noitia on minun sukuni (2014,  Inverse Records)
1695 (2018,  Inverse Records)
Riivin (2020,  Inverse Records)
Aiheesta muualla

Hiidenhauta Encyclopaedia Metallumissa (englanniksi)
Hillary Rodham Clinton (dokumentti)

| Hillary Rodham Clinton> Hillary |
| --- | --- |
Alkuperämaa:  Yhdysvallat
Alkuperäiskieli:  englanti
Verkko:  Hulu
Julkaistu:  25. tammikuuta 2020 (Sundance)
Jaksoja:  4
Aiheesta muualla
IMDb 
Hillary Rodham Clinton (Hillary) on Nanette Bursteinin ohjaama dokumenttisarja Hillary Clintonista. Neliosainen dokumentti sai ensi-iltansa elokuvamuodossa Sundancen elokuvajuhlilla 25. tammikuuta 2020.
Jaksot julkaistiin Hulu-suoratoistopalvelussa 6. maaliskuuta 2020. Suomessa Yle TV1 esitti jaksot torstaisin 4.–25. kesäkuuta 2020 ja Yle Areenassa 1. kesäkuuta 2020.
Juoni

Dokumentissa käydään läpi Hillary Clintonin elämää ja uraa, muun muassa lapsuutta, oikeustieteen opintoja Yalen yliopistossa, tutustumista Bill Clintoniin sekä aikaa Arkansasin ja myöhemmin Yhdysvaltain ensimmäisenä naisena. Vuonna 2000 Clinton valittiin Yhdysvaltain senaattiin, hän oli Yhdysvaltain ulkoministeri presidentti Barack Obaman ensimmäisellä kaudella ja hänet valittiin demokraattipuolueen presidenttiehdokkaaksi vuoden 2016 vaaleissa.
Dokumenttiin on haastateltu Hillary Clintonia, hänen aviomiestään Bill Clintonia sekä Clintonin tunteneita ja hänen kanssaan työskennelleitä ihmisiä. Dokumentti ei etene aivan kronologisesti, vaan keskiössä on vuoden 2016 presidentinvaalikampanja.
Jaksot

| Jakso | Alkuperäinen nimi | Suomenkielinen nimi |
| --- | --- | --- |
| 1 | The Golden Girl | Kympin tyttö |
| 2 | Becoming a Lady | Ensimmäinen nainen |
| 3 | The Hardest Decision | Vaikea päätös |
| 4 | Be Our Champion, Go Away | Ristiriitojen repimä kampanja |
Aiheesta muualla

Hillary Rodham Clinton Internet Movie Databasessa (englanniksi)
Ylen sivut dokumentille
Instituto Nacional de Lenguas Indígenas

| Instituto Nacional de Lenguas Indígenas> Tutkimuslaitoksen tiedot |
| --- | --- |
Perustettu:  2003
Pääkonttori:   Ciudad de Mexico, Meksiko
Ministeriö:  Meksikon kulttuuriministeriö
Budjetti:  112 milj. USD (2014)
Johtaja:  Juan Gregorio Regino
Kotisivu
Instituto Nacional de Lenguas Indígenas ("Kansallinen alkuperäiskielten instituutti", lyh. INALI) on Meksikon valtiollinen instituutio, jonka tehtävä on dokumentoida, tutkia ja suojella maan kotoperäisiä alkuperäiskieliä sekä edistää niiden käyttämistä. INALI on perustettu 13. maaliskuuta 2003. Vuonna 2014 laitoksen vuosibudjetti oli 112 miljoonaa Yhdysvaltain dollaria.
INALI:n ylläpitämän luettelon mukaan Meksikossa puhutaan 68 alkuperäiskieltä, jotka kuuluvat 11 eri kieliperheeseen. Työ aloitettiin vuonna 2008, jolloin INALI otti vastuun maan alkuperäiskielten elvytystyöstä.
Vuonna 2017 INALI:n pääjohtajaksi nimitettiin Juan Gregorio Regino, joka on kaksikielinen runoilija, jonka tuotannon kielet ovat espanja ja mazatec.
H’otynin kansallispuisto

| --- | --- |
Sijainti:  Tšernivtsin alue, Ukraina
Lähin kaupunki:  H’otyn
Pinta-ala:  94,4610 km²
| --- | --- |
Tyyppi:  Kansallispuisto 
Perustettu:  22.1.2010
Hallinto:  Kontakty
muokkaa - muokkaa wikitekstiä - muokkaa Wikidataa
H’otynin kansallispuisto (ukr. Хотинський національний природний парк, H’otynskyi natsionalnyi pryrodnyi park) on kansallispuisto Ukrainan Tšernivtsin alueen Dnistrovskin piirissä. Vuonna 2010 perustetun kansallispuiston pinta-ala on 94,4610 neliökilometriä.
Puiston nimi viittaa historialliseen H’otynin kaupunkiin ja etenkin H’otynin linnakkeeseen ja lähialueisiin Dnestrjoen varrella.
Aiheesta muualla

Kuvia tai muita tiedostoja aiheesta H’otynin kansallispuisto Wikimedia Commonsissa
Natsionalnyi pryrodnyi park "H’otynskyi" (ukrainaksi) (facebook.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Хотинський національний природний парк
Käännös suomeksi
Hurrikaani Agnes

| Agnes |
| --- | --- |

Nimettiin::  14.6.1972
Laantui::  25.6.1972
Alin paine::  977 hPa
Kuolleita::  130
Tuhot::  3 miljardia
 Agnesin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Agnes Commonsissa 
Hurrikaani Agnes oli Atlantin hurrikaanikauden 1972 tuhoisin hurrikaani. Se aiheutti suurimmat tuhonsa trooppisena myrskynä Yhdysvaltojen koillisosissa, jossa se aiheutti laajoja tulvia. Agnes surmasi yhteensä 122 ihmistä Yhdysvalloissa ja seitsemän Kuubassa ja aiheutti 10–12 miljardin dollarin vahingot (vuoden 2005 dollareissa.)
Myrskyn kehitys ja reitti

Agnes kehittyi trooppisesta matalapaineesta 14. kesäkuuta Karibianmerellä. 16. kesäkuuta siitä tuli trooppinen myrsky Agnes ja hurrikaani 18. kesäkuuta eteläisellä Meksikonlahdella. Agnes iski Floridan luoteisosiin 19. kesäkuuta kategorian 1 hurrikaanina, liikkui koilliseen ja heikkeni trooppiseksi matalapaineeksi Georgian yllä.
Agnes saavutti trooppisen myrskyn voiman jälleen Pohjois-Carolinan yllä 21. kesäkuuta poistuessaan mantereelta jälleen Atlantin ylle. Siellä se voimistui lähelle hurrikaanin voimaa ja iski maihin lähellä New Yorkia 22. kesäkuuta. Myrsky yhtyi ei-trooppisen matalapaineen kanssa 23. kesäkuuta ja hävisi lopulta 25. kesäkuuta.
Vaikutukset

Agnes oli heikko hurrikaani iskiessään Floridaan, ja myrskyn tuulten ja aaltojen vaikutukset jäivätkin vähäisiksi. Suurimmat tuhonsa Agnes aiheuttikin Yhdysvaltojen koillisosissa, jossa se yhtyi ei-trooppisen matalapaineen kanssa aiheuttaen laajoja rankkasateita. Yleisimmin vettä satoi 15–30 cm, mutta paikoin sitä tuli jopa 35–50 cm. Sateet aiheuttivat laajoja tulvia aina Virginiasta New Yorkin osavaltioon saakka, ja tulvia esiintyi myös läntisessä Carolinassa.
Agnes aiheutti 122 ihmisen kuoleman Yhdysvalloissa. Yhdeksän näistä kuoli Floridassa pääosin rajujen ukkosmyrskyjen vuoksi ja loput kuolemat liittyivät tulviin. Agnes aiheutti tulvia myös Kuubassa, jossa kuoli seitsemän ihmistä. Vuonna 2007 arvioitiin että myrskyn aiheuttamat aineelliset vahingot nousevat 10–12 miljardiin silloiseen dollariin, mikä tekee Agnesista seitsemänneksi kalleimman Yhdysvaltoihin iskeneen myrskyn.
Ilmari Koskiala

Heikki Ilmari Koskiala, sukunimi aik. Koskelin (11. huhtikuuta 1904 Jyväskylä – 15. joulukuuta 1979) oli suomalainen diplomi-insinööri ja Ylioppilaslehden päätoimittaja.
Koskialan vanhemmat olivat kunnallisneuvos Kaarlo William Koskelin ja Agnes Fredrika Kahelin. Hän pääsi ylioppilaaksi 1923 ja valmistui diplomi-insinööriksi 1928.
Koskiala oli insinöörinä Maalentokoulussa vuodesta 1930 sekä ilmavoimien esikunnassa toimistoinsinöörinä vuodesta 1933, tarkastusinsinöörinä vuodesta 1934 ja toimistopäällikkönä vuodesta 1941. Hän oli lentovarikon apulaispäällikkönä vuodesta 1944, Sotevassa osastopäällikkönä vuodesta 1945 ja koneenrakennuksen johtajana vuodesta 1949 sekä valtion lisenssitoimistossa osastopäällikkönä vuodesta 1950 ja apulaisjohtajana vuodesta 1952. Hänet ylennettiin insinööriluutnantiksi 1931, insinöörikapteeniksi 1933, insinöörimajuriksi 1940 ja insinöörieverstiluutnantiksi 1942.
Koskiala oli Teknillisen korkeakoulun ylioppilaskunnan hallituksen puheenjohtajana 1928 ja taloudenhoitajana 1930–1952. Hän oli Suomen ylioppilaskuntien liiton varapuheenjohtaja 1929 ja Ylioppilaslehden päätoimittaja 1930. Koskiala oli johtokunnan jäsenenä Suomen Teknikkojen seurassa 1932–1934 ja 1945–1949, Insinööriupseeriyhdistyksessä 1934–1935 sekä Suomen Ilmailuklubissa 1935–1937.
Ilmari Koskiala oli naimisissa vuodesta 1935 Helvi Maija-Liisa Oksasen kanssa. Heillä oli neljä lasta.
Idols 2007 (albumi)

| Idols 2007 Idols |
| --- | --- | --- |

Studioalbumin tiedot
 Julkaistu: 14. maaliskuuta 2007
 Tyylilaji: pop
 Kesto: 45.37
 Levy-yhtiö: Sony
Listasijoitukset
  Suomen virallinen lista: 1.
Idols-albumisarjan muut julkaisut
| Idols 2005 2005 | Idols 2007 2007 | Idols 2008 2008 |
Idols 2007 on vuoden 2007 Idols-finalistien laulamista kappaleista koottu albumi, joka julkaistiin 14. maaliskuuta 2007. Kokoelmalla laulavat finalistien lisäksi semifinaaleihin asti selvinneet Marina Korelin, Christer Romberg ja Ruslanas Kirilkinas. Albumi nousi ensimmäisellä viikollaan Suomen virallisen listan kärkeen ja pysyi listalla 17 viikkoa. Levy myi kultaa kahdessa päivässä, ja se oli myynyt platinaa jo toukokuussa, jolloin siitä julkaistiin erikoispainos. Erikoispainoksessa on myös Ari Koivusen esittämä Idols-voittokappale "On the Top of the World".
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Pop-musiikkia | Idols-finalistit | 4.04 |  |  |  |  |  |  |
| 2. | Home | Panu Larnos | 3.48 |  |  |  |  |  |  |
| 3. | One of Us | Kristiina Brask | 5.01 |  |  |  |  |  |  |
| 4. | Ironic | Mia Permanto | 3.43 |  |  |  |  |  |  |
| 5. | Piano Man | Ari Koivunen | 4.38 |  |  |  |  |  |  |
| 6. | My Immortal | Johanna Hämäläinen | 4.27 |  |  |  |  |  |  |
| 7. | The Entertainer | Kristian Meurman | 3.37 |  |  |  |  |  |  |
| 8. | Broken | Anna Abreu | 4.20 |  |  |  |  |  |  |
| 9. | The Best | Marina Korelin | 3.51 |  |  |  |  |  |  |
| 10. | When You Say Nothing at All | Christer Romberg | 4.19 |  |  |  |  |  |  |
| 11. | To Where You Are | Ruslanas Kirilkinas | 3.54 |  |  |  |  |  |  |
|  |  |  | 45.37 |  |  |  |  |  |  |
Hereford United FC

Hereford United Football Club oli jalkapalloseura Herefordista, Länsi-Englannista. Seura lopetettiin kauden 2014–2015 jälkeen. Se pelasi viimeistet vuotensa Englannin viidenneksi korkeimmalla sarjatasolla konferenssissa, jonne se putosi kakkosliigasta kauden 2011–2012 jälkeen. Seura oli parhaimmillaan pelannut toiseksi korkeimmalla sarjatasolla kauden 1976–77.
Historia > Perustaminen (1924–1959)

Hereford United FC on perustettu kesäkuussa 1924 kahden paikallisen seuran, St Martinsin ja RAOCin yhdistyessä. Ensimmäisen ottelunsa seura pelasi saman vuoden elokuussa Atherstone Townia vastaan häviten sen. Seura aloitti pelaamalla Birmingham Combination Leaguessa, nousten 1928 Birmingham Leagueen. Seura pääsi ensimmäisen kerran FA Cupin varsinaisille pelikierroksille 1933, kun seura putosi ensimmäisellä kierroksella Accrington Stanleya vastaan. Hereford United nousi Southern Leagueen (7. korkein sarjataso) 1939. Vuonna 1949 seura eteni FA Cupin toiselle kierrokselle, jossa Exeter City pudotti Herefordin. Seura pääsi uudestaan Cupin toiselle kierrokselle 1950, mutta tuolloin Weymouth oli parempi maalein 2–1.
Hereford United pääsi FA Cupin kolmannelle kierrokselle 1951, mutta Newport County oli parempi maalein 0–3. Samalla kaudella Hereford sijoittui Southern Leaguessa toiseksi. 1953 seura pääsi FA Cupissa toiselle kierrokselle, mutta hävisi uusintaottelun Scunthorpe Unitedille. Hereford uusi toisen kierroksen paikkansa seuraavana kautenaan häviten Wiganille 24 526 katsojan edessä, joka on edelleen kahden The Football Leagueen kuulumattoman seuran yleisöennätys. Muutaman heikomman kauden jälkeen, Hereford pääsi 1958 FA Cupissa kolmannelle kierrokselle, mutta 1. divisioonan Sheffield Wednesday oli Edgar Streetillä parempi maalein 3–0. Tuon ottelun yleisömäärä oli 18 114, joka on Edgar Streetin yleisöennätys. Hereford voitti Southern Leaguen North Western -lohkon 1959 häviämättä yhtään ottelua kotonaan.
Historia > Nousu Football Leagueen (1959–1990)

Vuonna 1964 Hereford putosi Southern League Premieristä, mutta nousi heti seuraavalla kaudella takaisin voitettuaan Division 1:n. Hereford voitti 1966 FA Cupin toisella kierroksella Millwallin, joka pelasi useita sarjatasoja korkeammalla kuin Hereford. Walesin maajoukkuepelaaja John Charles siirtyi Hereford Unitediin 1966. Vuonna 1969 joukkueen kaksi pelaajaa, Roy Evans ja Brian Purcell kuolivat auto-onnettomuudessa.
Hereford United eteni 1972 FA Cupissa neljännelle kierrokselle voittaen 1. divisioonan Newcastlen kolmannella kierroksella, joka oli 32 vuoteen ensimmäinen kerta, kun Football Leaguen ulkopuolinen joukkue voittaa pääsarjan joukkueen FA Cupissa. West Ham United kuitenkin pudotti Herefordin neljännellä kierroksella uusinnassa. Samana vuonna Hereford sijoittui sarjassa toiseksi. Kesäkuussa 1972 Hereford hyväksyttiin pelaamaan Football Leaguen sarjoissa ja siirtyi näin seuraavaksi kaudeksi 4. divisioonaan, jossa sijoittui heti ensimmäisellä kaudella toiseksi nousten 3. divisioonaan. Hereford voitti 3. divisioonan 1976 nousten 2. divisioonaan pudoten heti ensimmäisen kauden jälkeen takaisin 3. divisioonaan ja vuoden jälkeen aina 4. divisioonaan. 80-luvun alussa Hereford oli kolmesti 4. divisioonan kolmen viimeisen joukossa, mutta ei koskaan pudonnut pois Football Leaguesta.
Historia > Viimeiset kaksi vuosikymmentä (1990–2015)

Hereford pääsi FA Cupissa neljännelle kierrokselle 1990, mutta Manchester United voitti ottelun 0–1. Vuonna 1992 Hereford eteni FA Cupissa kolmannelle kierrokselle ja ylsi samaan 1996. Kausi 1996–97 oli seuran historian huonoimpia, sillä Hereford sijoittui 3. divisioonassa viimeiseksi ja putosi konferenssiin, Football Leaguen ulkopuolelle ensimmäisen kerran sitten vuoden 1972. Vuosina 1998 ja 2002 Hereford pääsi jälleen kahdesti kolmannelle kierrokselle FA Cupissa. Hereford sijoittui konferenssin divisioonassa toiseksi 2004 ja nousi seuraavaksi kaudeksi konferenssin pääsarjatasolle. Seura sijoittui toiseksi 2005 ja oli toinen myös 2006, jolloin se nousi kakkosliigaan. Hereford sijoittui 2008 kolmanneksi kakkosliigassa nousten ykkösliigaan. Ykkösliigassa Hereford ei kuitenkaan saavuttanut menestystä ja putosi kauden 2008–2009 päätteeksi takaisin kakkosliigaan. Kauden 2011–2012 jälkeen Hereford putosi konferenssiin. Seura lopetettiin kauden 2014-2015 jälkeen. Sen tilalle perustettiin Hereford FC.
Kokoonpano

Seuran valmentajana toimii Martin Foyle.
Tilanne 1. joulukuuta 2012